MUNICIPIUL  TIMISOARA                                                                 APROBAT

DIRECTIA CLĂDIRI, TERENURI ŞI DOTĂRI DIVERSE
BIROUL CLĂDIRI TERENURI                                                                PRIMAR
CT2015 - 34/30.04.2015                                                                     NICOLAE ROBU
R E F E R A T
privind pronunţarea Consiliului Local al Municipiului Timişoara asupra 

oportunităţii includerii terenului înscris în CF nr. 415402 Timişoara, 

în PUZ – „Zonă mixtă: comerţ, servicii, birouri Open Ville” 

Prin adresa cu numărul CP2015-34/08.04.2015, SC Iulius Trust SRL, a solicitat acordul proprietarului terenului înscris în CF nr. 415402 Timişoara, nr. top. 1723/2/1/1/1/1/b/5, în suprafaţă de 12.531 mp, proprietatea Municipiului Timişoara în PUZ – „Zonă mixtă: comerţ, servicii, birouri Open Ville. Terenul mai sus menţionat a fost achiziţionat de către Municipiul Timişoara de la S.C. IULIUS  GROUP  S.R.L în scopul construirii Inelului II de centură, cu destinaţia de drum.

Din adresa petentului, rezultă că la nivelul infrastructurii rutiere, prin realizarea proiectului se va asigura deschiderea Inelului II de circulaţie şi realizarea legăturii cu bulevardul Antenelor.

Ţinând cont de faptul că terenul proprietatea Municipiului Timişoara este de natura domeniului public de interes local prin destinaţia lui de la data cumpărării, lucrările de construcţie care vor putea afecta acest teren vor avea destinaţia de drum, amenajări peisagistice sau clădiri pentru desfăşurarea de activităţi ale serviciilor publice, urmând a fi realizate de către investitor pe cheltuiala sa, în numele şi pentru Municipiul Timişoara, fără recuperarea contravalorii acestora. Viitoarele construcţii proprietatea municipiului Timişoara care vor afecta terenul înscris în CF nr. 415402 Timişoara, nr. top. 1723/2/1/1/1/1/b/5, vor fi folosite şi vor avea destinaţia exclusiv de utilitate şi uz public.  
Având în vedere cele de mai sus, supunem spre analiză Consiliului Local, aprobarea emiterii unei hotărâri privind oportunitatea includerii terenului înscris în CF nr. 415402 Timişoara, nr. top. 1723/2/1/1/1/1/b/5, în suprafaţă de 12.531 mp, proprietatea Municipiului Timişoara în PUZ – „Zonă mixtă: comerţ, servicii, birouri Open Ville. 

